Public procurement notice: Prior Information Notice Without Call For Competition
Published: 2020-03-27
Buyer: Region Sjælland
Country: DK
Contract type: Services
CPV classification: 72000000
EU fund: ESF

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Region Sjælland ønsker at gennemføre en markedsafdækning forud for fastlæggelse af endelig udbudsstrategi for anskaffelse af konsulentydelser til opgradering af Region Sjællands nuværende on-premise Oracle EBS (ERP) løsning til Oracle Fusion. Nuværende løsning omfatter økonomi, indkøb og logistik.
Formålet med denne forudgående markedsafdækning er at skabe grundlag for en kvalificeret beslutning i forhold til valg af udbudsstrategi, således at denne er kommercielt og udbudsteknisk velfunderet. Interesserede leverandører kan anmode om at blive inviteret til dialog som forventes at finde sted i uge 18 i Sorø. Dialogen gennemføres gennem korte 1-1 møder. Leverandører der ønsker at deltage i denne dialog skal melde deres interesse via e-mail til chrsl@regionsjaelland.dk senest den 15. april 2020 kl 16.00 og vedlægge en kortfattet redegørelse (maks. 2 A4 sider) for leverandørens virksomhed samt erfaringer på området.
Med henblik på opgradering af nuværende tilpassede Oracle EBS ERP-system (økonomi, indkøb, logistik) til den cloud baserede version Oracle Fusion, ønsker Region Sjælland at gennemføre en forudgående markedsafdækning med aktører/potentielle leverandører i markedet indenfor levering af den påtænkte ydelse, jf. ovenfor pkt. II.1.4. Markedsafdækningen påtænkes gennemført i form af en drøftelse af mulighederne for gennemførelse af den pågældende opgradering, med henblik på fastlæggelse af en kommercielt og udbudsteknisk velfunderet anskaffelsesstrategi. Region Sjælland ønsker i denne sammenhæng at få præsenteret leverandørens tilgang til et projektforløb, som skal sikre en professionel gennemførelse af opgraderingen, og en sikker produktionsstart, inkl. nødvendige tiltag for minimering af risiko ved overgangen samt en ændring til i udpræget grad at anvende standardprocesser.
På baggrund af ovenstående, vil Region Sjælland gerne invitere interesserede potentielle leverandører af opgraderinger til at deltage i dialogmøder med det overordnede formål at få indsigt i markedsaktørernes syn på mulighederne for at sammensætte en kommercielt og udbudsteknisk velfunderet anskaffelsesstrategi og projektgennemførelse ved levering af konsulentydelser til den ønskede opgradering. Markedsafklaringen forventes afholdt i uge 18 i 2020.
Interesserede leverandører bedes venligst fremsende anmodning om deltagelse i denne markedsafklaring pr. email (til ovenstående kontaktperson) senest den 15. april 2020.
Sammen med anmodningen bedes interesserede leverandører sende en kortfattet redegørelse (maks. 2 A4 sider) for leverandørens virksomhed samt erfaringer på området. Af speciel interesse vil være kendskab til offentlig virksomhed, gennemførte cloudopgraderinger samt solid logistikerfaring (som f.eks. KanBan).
Såfremt der er mange interesserede, vil ordregiver udvælge et antal relevante virksomheder, som enten har de bedste erfaringer, eller som giver det fagligt set bredeste felt af deltagere. Ordregiver forventer efter markedsafdækningen at fastlægge den endelige anskaffelsesstrategi for den konkrete anskaffelse. Det er højt prioriteret, at opgraderingen gennemføres med en forretningsmæssig tilgang, hvor fokus er på effektivisering af processer og forøget brugervenlighed. Samtidig vil der være fokus på de omfattende integrationer til Region Sjællands øvrige systemer, driftsrapportering, historiske data, implikationer ved ændring af kontoplan samt tilgang til succesfuld forandringsledelse.
I forlængelse af selve opgraderingen forventes gennemført et udbud af den nuværende kontrakt for løsningens vedligehold og tilhørende rådgivning, som for nærværende har IBM Danmark som hovedleverandør. Dette udbudsforløb forventes at blive håndteret særskilt efter opgraderingen til Oracle Fusion. Region Sjælland er af den klare overbevisning at et sådan forløb vil forbedre konkurrencesituationen, ved at en løsning baseret på standardprocesser vil åbne op for et bredere leverandørfelt. Denne kontrakt forventes udbudt i 2023.